Document ID: 32011R0644

REGULAMENTUL DE PUNERE ÎN APLICARE (UE) NR. 644/2011 AL COMISIEI
din 1 iulie 2011
privind deschiderea procedurii de licitație nr. 1/2011 UE pentru alcoolul din vin destinat unor noi utilizări industriale
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolul 33,
întrucât:
(1)
Articolul 3 alineatul (2) din Regulamentul (CE) nr. 491/2009 al Consiliului din 25 mai 2009 de modificare a Regulamentului (CE) nr. 1234/2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (2) prevede că articolul 128 alineatul (3) din Regulamentul (CE) nr. 479/2008 al Consiliului din 29 aprilie 2008 privind organizarea comună a pieței vitivinicole, de modificare a Regulamentului (CE) nr. 1493/1999, a Regulamentului (CE) nr. 1782/2003, a Regulamentului (CE) nr. 1290/2005 și a Regulamentului (CE) nr. 3/2008 și de abrogare a Regulamentului (CEE) nr. 2392/86 și a Regulamentului (CE) nr. 1493/1999 (3) se aplică în continuare, chiar dacă acest din urmă regulament a fost abrogat.
(2)
Articolul 128 din Regulamentul (CE) nr. 479/2008 prevede că măsurile privind mecanismele de piață stabilite în titlul III din Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (4) se aplică în continuare, chiar dacă acest din urmă regulament este abrogat, în cazul în care au fost inițiate sau întreprinse înainte de 1 august 2008. În mod similar, articolul 103 din Regulamentul (CE) nr. 555/2008 al Comisiei din 27 iunie 2008 de stabilire a normelor de aplicare a Regulamentului (CE) nr. 479/2008 al Consiliului privind organizarea comună a pieței vitivinicole în ceea ce privește programele de sprijin, comerțul cu țările terțe, potențialul de producție și privind controalele în sectorul vitivinicol (5) prevede că normele pertinente stabilite de Regulamentul (CE) nr. 1623/2000 al Comisiei din 25 iulie 2000 de stabilire a normelor de aplicare a Regulamentului (CE) nr. 1493/1999 privind organizarea comună a pieței vitivinicole, în ceea ce privește mecanismele pieței (6) se vor aplica în continuare, chiar dacă Regulamentul (CE) nr. 1623/2000 este abrogat, în măsura în care aceste norme privesc măsuri inițiate înainte de 1 august 2008.
(3)
Stocurile de alcool din vin constituite înainte de 1 august 2008 trebuie comercializate. Prin urmare, în conformitate cu articolul 128 alineatul (3) litera (b) din Regulamentul (CE) nr. 479/2008 și cu articolul 103 alineatul (1) litera (a) din Regulamentul (CE) nr. 555/2008, articolul 31 din Regulamentul (CE) nr. 1493/1999 și capitolul IV din Regulamentul (CE) nr. 1623/2000 se aplică în continuare în cazul acestei măsuri.
(4)
Regulamentul (CE) nr. 1623/2000 stabilește, printre altele, normele de aplicare referitoare la comercializarea stocurilor de alcool constituite în urma distilărilor menționate la articolele 27, 28 și 30 din Regulamentul (CE) nr. 1493/1999 și deținute de către agențiile de intervenție.
(5)
În conformitate cu articolul 80 din Regulamentul (CE) nr. 1623/2000, este oportun să se organizeze o procedură de licitație pentru alcoolul din vin destinat unor noi utilizări industriale, pentru a reduce stocurile de alcool din vin ale Uniunii și a permite realizarea în Uniune a unor proiecte industriale de dimensiuni reduse. Alcoolul din vin al Uniunii stocat de statele membre este constituit din cantități provenite din distilările menționate la articolele 27, 28 și 30 din Regulamentul (CE) nr. 1493/1999.
(6)
Este oportun să se stabilească prețuri minime pentru depunerea ofertelor, diferențiate în funcție de categoria de utilizare finală.
(7)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
(1) Prin prezentul regulament, care constituie anunț de procedură de licitație în sensul articolului 81 din Regulamentul (CE) nr. 1623/2000, se procedează la vânzarea de alcool din vin în vederea unor noi utilizări industriale.
Procedura de licitație poartă numărul 01/2011 UE.
Alcoolul provine din distilările menționate la articolele 27, 28 și 30 din Regulamentul (CE) nr. 1493/1999 și este deținut de agențiile de intervenție cipriotă și maghiară.
(2) Volumul pus în vânzare este de 61 834,8931 hectolitri de alcool 100 % vol. Numerele cuvelor, locurile de depozitare și volumul de alcool 100 % vol. conținut în fiecare cuvă sunt indicate în anexă.
Articolul 2
Vânzarea se desfășoară în conformitate cu dispozițiile articolelor 79, 81, 82, 83, 84, 85, 96, 97, 98, 99, 100, 101 și 102 din Regulamentul (CE) nr. 1623/2000.
Articolul 3
(1) Ofertele trebuie depuse la agențiile de intervenție care dețin alcoolul respectiv:
Agenția de intervenție maghiară:
Mezőgazdasági és Vidékfejlesztési Hivatal
1095 Budapest, Soroksári út 22-24.
Telefon: +36 12196260. Fax: +36 15771317
Levelezési cím: 1385 Budapest 62. Pf. 867.
E-mail: ertekesites@mvh.gov.hu
Honlap: http://www.mvh.gov.hu/
Agenția de intervenție cipriotă:
Wine Products Council
86 Franklin Roosevelt str.
Petra Business Centre
3011 Limassol
Cyprus
E-mail: extaff@wpc.org.cy
website: http://www.wpc.org.cy/en_index.html
(2) Ofertele se introduc într-un plic sigilat purtând mențiunea „Ofertă - Procedura de licitație nr. 01/2011 UE în vederea unor noi utilizări industriale”, introdus la rândul său într-un alt plic pe care figurează adresa agenției de intervenție respective.
(3) Ofertele trebuie să parvină agenției de intervenție respective cel târziu până la ora 12 (ora Bruxelles-ului) din a treia zi de marți care urmează după data publicării prezentului regulament.
(4) Fiecare ofertă trebuie să fie însoțită de dovada constituirii, pe lângă agenția de intervenție deținătoare a alcoolului respectiv, a unei garanții de participare de 4 EUR per hectolitru de alcool 100 % vol.
Articolul 4
Prețurile minime pentru care se pot depune ofertele sunt de 5 EUR per hectolitru de alcool 100 % vol. destinat utilizării drept combustibil în sala cazanelor și în fabricile de ciment și de 30 EUR per hectolitru de alcool 100 % vol. destinat fabricării altor produse industriale, în special antigel și detergenți.
Articolul 5
Formalitățile privind prelevarea mostrelor sunt definite la articolul 98 din Regulamentul (CE) nr. 1623/2000. Prețul mostrelor este de 10 EUR per litru.
Agenția de intervenție furnizează toate informațiile utile privind caracteristicile alcoolului pus în vânzare.
Articolul 6
Garanția de bună execuție este de 30 EUR per hectolitru de alcool 100 % vol.
Articolul 7
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptată la Bruxelles, 1 iulie 2011.

Labels: 3
17
1